Timokles z Knidosu

Timokles () bol grécky sochár v 3. stor. pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Timokles 1 

Timokles, sochár z Knidosu, tvoril v 2. polovici 3. stor. pred Kr. Z jeho sochárskej tvorby sa nezachovalo nič, ale na ostrove Rodos sa v archeologickej lokalite starovekého mesta Lindos (na mieste svätyne bohyne Atény) našiel jeho menom signovaný podstavec z mramorovej sochy. Značne poškodený nápis na podstavci je zaujímavý tým, že uvádza aj maliara, ktorý sochu vymaľoval (v starovekom Grécku sa sochy maľovali pestrými farbami, čo bola tradícia, ktorá sa udržala počas celého obdobia).

[— — — — — — — — — —] Λυ̣σ[ί]μ̣α̣[χος — — — — —]  Θρασύλοχος Πο[— — —]  Ἐμμενίδας Ἀρχο[— — —]  Τιμοκλῆς Κνίδιος ἐ[ποίησε]  Πρωτόμαχος Ἁλικα[ρνασσεὺς]   ἐνέκαυσ[ε].   [— — — — — — — — — —]  Lys[i]ma[chos — — — — —]   Thrasylochos Po[— — —]  Emmenidas Archo[— — —]  Timokles z Knidosu zhotovil  Prótomachos z Halikarnasu  maľoval (voskom, enkaustika) Inscriptiones Graecae, Regions: Aegean Islands, incl. Crete (IG XI-[XIII]): Rhodes and S. Dodecanese (IG XII,1) Lindos II 126 

Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené.

 Referencie a bibliografia 

Kategória:Sochári starovekého Grécka